smcproject/ml-wiki-sentences huggingface dataset:
ദേവസിംഹാസനം ഉൾപ്പെടെ ദേവേന്ദ്രനും അഗ്നിയിൽ വീഴുമെന്നഘട്ടത്തിൽ തക്ഷകനെ ഉപേക്ഷിച്ച് ദേവേന്ദ്രൻ രക്ഷപെട്ടു.
ഈ സമയത്ത് യാഗശാലയുടെ കവാടത്തിൽ ചെറിയ ഒരു ബ്രാഹ്മണബാലൻ ( അസ്തികൻ ) എത്തുകയും, ബാലന്റെ ദിവ്യതേജസ്സിൽ ജനമേജയന്റെ അനുജൻ ശ്രുതസേനൻ അകത്തേക്ക് കടത്തിവിടുകയും ചെയ്തു.
(അല്പനേരത്തേക്ക് ശ്രുതസേനൻ ജനമേജയന്റെ വാക്കുകൾ മറന്നുപോയി).
നാഗസ്ത്രീയായ ജരൽകാരുവിന്റെ പുത്രനായിരുന്നു അസ്തികൻ.
അസ്തികന്റെ പിതാവിന്റെ പേരും ജരൽകാരുവെന്നു തന്നെയായിരുന്നു.
തേജസ്വിയായ ബ്രാഹ്മണബാലനെ കണ്ട് അവിടെയുണ്ടായിരുന്ന എല്ലാവരും ബഹുമാനപുരസ്സരം വന്ദിച്ചു.
അസ്തികൻ യാഗശാലയിൽ പ്രവേശിച്ച് പാപകരമായ പ്രാണിഹിംസ നിർത്തിവെക്കാൻ ജനമേജയന്റെ പുരോഹിതനായ ശ്രുതശ്രവസ്സിനോട് പറഞ്ഞു.
അഹിംസാ പരമോ ധർമ്മഃ ("മനസ്സുകൊണ്ടും, വാക്കുകൊണ്ടും, പ്രവൃത്തികൊണ്ടും, ഒരു ജീവിക്കുപോലും യാതൊരു തരത്തിലുള്ള ക്ലേശമോ വേദനയോ ഉണ്ടാകാതിരിക്കുന്നതാണ് അഹിംസ. അതിനുമേൽ വേറൊരു സുഖവും ഇല്ല")
ഏറ്റവും പാപകരം പ്രാണിഹിംസയാണ്.
നിരപരാധികളായ സർപ്പങ്ങളെ ഹോമിച്ചതു കൊണ്ട് രാജാവിന് പ്രയോജനം എന്താണ്?
അവയും ബ്രഹ്മസൃഷ്ടികളല്ലേ?
തുടങ്ങീയ ചോദ്യങ്ങൾക്ക് ഉത്തരം നൽകാനാവാതെ, ബ്രാഹ്മണബാലന്റെ ആപ്തവാക്യത്തിൽ സംപ്രീതനായി യാഗം അവസാനിപ്പിക്കാൻ ജനമേജയനേയും ചണ്ഡഭാർഗ്ഗവനേയും ശ്രുത്രശ്രവസ്സ് ഉപദേശിച്ചു.
വേദവ്യാസനും ഇതിനോട് പൂണ്ണമായി യോജിച്ചു.
വ്യാസഭഗവാന്റെയും, രാജപുരോഹിതന്റെ ആഞ്ജയാൽ ജനമേജയൻ സർപ്പസത്രം നിർത്തിവെക്കാൻ ഉത്തരവിടുകയും തക്ഷകനെ മോചിപ്പിക്കുകയും ചെയ്തു.
നാഗവംശത്തെ ഉന്മൂലനം ചെയ്യാനുള്ള ശ്രമത്തിൽനിന്നും ഇതിനെതുടർന്ന് അദ്ദേഹം പിന്തിരിഞ്ഞുവെന്ന് മഹാഭാരതത്തിൽ പറയുന്നു.
യാഗാന്ത്യം
ജനമേജയൻ അസ്തികനു ദക്ഷിണാദികൾ നൽകി അദ്ദേഹത്തിനെ യാത്രയാക്കി.
ജനമേജയനു അനുഗ്രഹങ്ങൾ കൊടുത്ത് തക്ഷകൻ സന്തോഷപൂർവ്വം മടങ്ങി.
സർപ്പരക്ഷകൻ എന്ന നിലയിൽ അസ്തികനെ എല്ലാവരും അനുഗ്രഹിക്കുകയുണ്ടായി.
മാതൃശാപത്തിൽ നിന്നും രക്ഷിച്ചതിനു നാഗങ്ങൾ അസ്തികനു അനുഗ്രഹാദികൾ നൽകി ആദരിച്ചു.
മാതൃശാപം
നാഗങ്ങളുടെ മാതാവായ കദ്രുവാണ് മക്കളായ നാഗങ്ങൾ തീയിൽ വീണു മരിക്കുമെന്ന് ശപിച്ചത്.
മാതാവായ കദ്രുവിന്റെ വാക്കിനെ അനുസരിക്കാഞ്ഞതിനാലാണ് ഈ ശാപം നൽകിയത് എന്നു മഹാഭരതത്തിൽ പറയുന്നു.
(ആദി പർവ്വം - മഹാഭാരതം) ഉച്ചൈശ്രവസ്സ് എന്ന കുതിരയുടെ ശരീരത്തിൽ കറുത്തപുള്ളിയായി കിടന്ന് കള്ളത്തരം കാണിക്കാനാണ് മാതാവ് ആവശ്യപ്പെട്ടത്.
(വെളുത്ത നിറത്തിലുള്ള കുതിരയ്ക്ക് കറുത്ത പുള്ളിയുണ്ട് എന്നു വരുത്താൻ).
നാഗങ്ങൾ കള്ളത്തരം ചെയ്യാൻ മടിച്ചതിനാൽ തീയിൽ വീണു മരിക്കട്ടെ എന്നു ശപിച്ചു.
പിന്നീട് മാതൃശാപത്തെ ഭയന്ന് ചെറിയ ഒരു നാഗം ഈ കള്ളത്തരം ചെയ്തു അമ്മയെ സഹായിച്ചതിനാൽ ജരൽകാരുവിന്റെ പുത്രൻ നിങ്ങളെ ശാപത്തിൽ നിന്നും രക്ഷിക്കുമെന്നു ശാപമോക്ഷം നൽകിയിരുന്നു.
ഈ ശാപമോക്ഷത്തിനാണ് അസ്തികൻ തക്ഷശിലയിലെ യാഗശാലയിൽ വന്നതും യാഗം അവസാനിപ്പിക്കാൻ കാരണമായതും.
അവലംബം Sarpa Kavu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ http://www.sacred-texts.com/hin/m01/m01055.htm ↑ മഹാഭാരതം -- ഡോ.പി.എസ്. നായർ -- വിദ്യാരംഭം പബ്ലിഷേസ്, ആലപ്പുഴ ↑ ഭാഗവതം -- ഡോ.പി.എസ്. നായർ -- വിദ്യാരംഭം പബ്ലിഷേസ്, ആലപ്പുഴ ↑ മഹാഭാരതം -- അസ്തികചരിത്രം ↑ ↑ അസ്തികൻ തക്ഷകനെ രക്ഷിക്കുന്നു ↑ http://www.kidsgen.com/fables_and_fairytales/indian_mythology_stories/astika_saves_takshaka.htm ↑ അസ്തികൻ തക്ഷകനെ രക്ഷിക്കുന്നു
അക്കെ ഇംഗ്ലീഷ് വിലാസം https://ml.wikipedia.org/wiki/Aceh
ഇന്തോനേഷ്യയിലെ ഒരു പ്രത്യേക പ്രവിശ്യയാണ് അക്കെ ( / ˈ ɑː tʃ eɪ / ; [ʔaˈtɕɛh] ); അറ്റ്ജെ ( Dutch ); അക്കെഹ് .
സുമാത്രയുടെ വടക്കേ അറ്റത്താണ് ഈ പ്രവിശ്യ.
ബന്ദ അക്കെ എന്ന തലസ്ഥാനത്ത് ഉദ്ദേശം 5,046,000 ജനങ്ങൾ താമസിക്കുന്നുണ്ട്.
ഇന്ത്യയുടെ ആന്തമാൻ നിക്കോബാർ ദ്വീപുകൾക്ക് അടുത്താണ് ഇതിന്റെ സ്ഥാനം.
ആൻഡമാൻ നിക്കോബാർ ദ്വീപുകളെയും അക്കെ പ്രവിശ്യയെയും തമ്മിൽ വേർതിരിക്കുന്നത് ആൻഡമാൻ കടലാണ് .
ഇന്തോനേഷ്യയിൽ ഇസ്ലാമിന്റെ വ്യാപനം ആരംഭിച്ചത് അക്കെയി‌ൽ നിന്നാണെന്ന് കരുതപ്പെടുന്നു.
ദക്ഷിണപൂർവ്വേഷ്യയിൽ ഇസ്ലാം വ്യാപിച്ചതിന്റെ പ്രധാന കേന്ദ്രമായി പ്രവർത്തിച്ചത് ഇവിടമാണ്.
പതിനേഴാം നൂറ്റാണ്ടിന്റെ ആദ്യ സമയത്ത് മലാക്കൻ കടലിടുക്കിനടുത്തുള്ള പ്രദേശത്തെ ഏറ്റവും സമ്പന്നവും ശക്തിമത്തും സാംസ്കാരിക ഉന്നതി നേടിയതുമായ പ്രദേശമായിരുന്നു അക്കെ സുൽത്താനേറ്റ് .
വിദേശികളുടെ നിയന്ത്രണം ചെറുക്കുകയും രാഷ്ട്രീയ സ്വാതന്ത്ര്യം പാലിക്കുകയും ചെയ്യുന്നതിന്റെ ചരിത്രം ഈ പ്രദേശത്തിനുണ്ട്.
ഡച്ച് കോളനിഭരണക്കാരെയും ഇന്തോനേഷ്യൻ ഭരണകൂടത്തെയും ഇവർ ചെറുക്കുന്നുണ്ട്.
അക്കെ പ്രവിശ്യയി‌ൽ കാര്യമായ അളവിൽ പ്രകൃതി വിഭവങ്ങളുണ്ട് .
പെട്രോളിയം , പ്രകൃതിവാതകം എന്നിവ ഇതി‌ൽ പെടുന്നു.
ചില കണക്കുകൂട്ടലുകളനുസരിച്ച് അക്കെ പ്രവിശ്യയിലെ പ്രകൃതിവാതകശേഖരം ലോകത്തിൽ ഏറ്റവും വലുതാണ്.
ഇന്തോനേഷ്യയിലെ മറ്റു പ്രദേശങ്ങളെ അപേക്ഷിച്ച് ഇത് മതപരമായി കൂടുതൽ യാഥാസ്ഥിതികമായ പ്രദേശമാണ്.
ആനുപാതികമായി ഇന്തോനേഷ്യയിൽ ഏറ്റവും കൂടുതൽ മുസ്ലീങ്ങളുള്ളത് ഇവിടെയാണ്.
പ്രധാനമായും ശരി അത്ത് നിയമങ്ങളും പാരമ്പര്യവുമനുസരിച്ചാണ് ഇവർ ജീവിക്കുന്നത്.
2004-ലെ ഇന്ത്യാമഹാസമുദ്രത്തിലുണ്ടായ ഭൂകമ്പത്തിന്റെയും സുനാമിയുടെയും പ്രഭവകേന്ദ്രം അക്കെയ്ക്ക് അടുത്തായിരുന്നു.
പ്രവിശ്യയുടെ പടിഞ്ഞാറൻ തീരത്ത് സുനാമി വലിയ നാശമാണുണ്ടാക്കിയത്.
ഉദ്ദേശം 170,000 ഇന്തോനേഷ്യക്കാർ ഈ ദുരന്തത്തിൽ കൊല്ലപ്പെടുകയോ കാണാതെ പോവുകയോ ചെയ്തിരുന്നു.
ഈ ദുരന്തത്തിന്റെ പരിണതഫലമായി ഇന്തോനേഷ്യൻ ഭരണകൂടാവും അക്കെ സ്വാതന്ത്ര്യപ്രസ്ഥാനവും തമ്മിൽ സമാധാന കരാർ രൂപീകരിക്കുകയുണ്ടായി.
അക്കെ ദാരുസ്സലാം (1511–1959) എന്നായിരുന്നു ഈ പ്രവിശ്യയുടെ ആദ്യ പേര്.
പിന്നീട് ഇത് ദൈറ ഇസ്ടിമേവ അക്കെ (1959–2001), എന്നും നാൻഗ്രോ അക്കെ ദാരുസ്സലാം (2001–2009) എന്നും അക്കെ (2009–ഇപ്പോൾ വരെ) എന്നും മാറ്റുകയുണ്ടായി.
കുറിപ്പുകൾ കൂടുതൽ വായനയ്ക്ക് Bowen, J. R. (1991).
Sumatran politics and poetics : Gayo history, 1900–1989.
Bowen, J. R. (2003).
Islam, Law, and Equality in Indonesia Cambridge University Press Iwabuchi, A. (1994).
The people of the Alas Valley : a study of an ethnic group of Northern Sumatra.
Oxford, England ; New York, Clarendon Press.
McCarthy, J. F. (2006).
The Fourth Circle.
A Political Ecology of Sumatra's Rainforest Frontier, Stanford University Press.
Miller, Michelle Ann.
Rebellion and Reform in Indonesia.
Jakarta's Security and Autonomy Policies in Aceh .
ISBN 978-0-415-45467-4 Miller, Michelle Ann, ed.
Autonomy and Armed Separatism in South and Southeast Asia (Singapore: ISEAS).
Siegel, James T. 2000.
The rope of God .
Ann Arbor: University of Michigan Press.
ISBN 0-472-08682-0 ; A classic ethnographic and historical study of Aceh, and Islam in the region.
Originally published in 1969 പുറത്തേയ്ക്കുള്ള കണ്ണികൾ
വിക്കിവൊയേജിൽ നിന്നുള്ള അക്കെ യാത്രാ സഹായി അക്കെ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) (in Indonesian) Official website
അക്കേഡിയ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Acadia_National_Park
അമേരിക്കൻ ഐക്യനാടുകളിലെ മെയ്ൻ സംസ്ഥാനത്ത് ബാർ ഹാർബർ പട്ടണത്തിന്റെ തെക്കുപടിഞ്ഞാറായി സ്ഥിതിചെയ്യുന്ന ഒരു ദേശീയോദ്യാനമാണ് അക്കേഡിയ ദേശീയോദ്യാനം (ഇംഗ്ലീഷ്: Acadia National Park ).
അറ്റ്ലാൻഡിക് തീരത്തെ മൗണ്ട് ഡെസേർട്ട് ദ്വീപും അതിനൊട് ചേർന്ന മറ്റു ചെറുദ്വീപുകളും ഈ ദേശീയോദ്യാനത്തിന്റെ പരിധിയിൽ വരുന്നു.
1916-ൽ സിയൂ ദെ മോണ്ട്സ് സ്മാരകം (Sieur de Monts National Monument) എന്നപേരിലാണ് ഇത് സ്ഥാപിതമായത്.
1919-ൽ ഉദ്യാനത്തെ ലഫായിറ്റെ ദേശീയോദ്യാനം (Lafayette National Park) എന്ന് പുനർനാമകരണം ചെയ്യുകയുണ്ടായി പിന്നീട് 1929 ലാണ് ഇന്നത്തെ പേരായ അക്കേഡിയ എന്ന് നൽകിയത്.
2018 ൽ 3.5 ദശലക്ഷത്തിലധികം ആളുകൾ ഈ ദേശീയോദ്യാനം സന്ദർശിച്ചതായി കണക്കുകൾ പറയുന്നു.
അൽഗോൺക്വിയൻ നേഷനിലെ തദ്ദേശീയ അമേരിക്കൻ ഇന്ത്യക്കാർ കുറഞ്ഞത് 12,000 വർഷക്കാലത്തോളം അക്കാഡിയ എന്ന വിളിക്കപ്പെട്ട ഈ പ്രദേശത്ത് താമസിച്ചിരുന്നു.
പതിനേഴാം നൂറ്റാണ്ടിന്റെ തുടക്കത്തിൽ ഫ്രഞ്ച് , ഇംഗ്ലീഷ് , ഡച്ച് കപ്പലുകൾ എത്തിത്തുടങ്ങിയപ്പോൾ അവർ യൂറോപ്യൻ സാധനങ്ങൾക്കുപകരമായി രോമം കച്ചവടം ചെയ്തു.
വബാനകി കോൺഫെഡറസി 1989 മുതൽ ബാർ ഹാർബറിൽ ഒരു വാർഷിക തദ്ദേശീയ അമേരിക്കൻ ഫെസ്റ്റിവൽ നടത്തിയിട്ടുണ്ട്.
1604-ൽ സാമുവൽ ഡി ചാംപ്ലെയ്ൻ ഈ ദ്വീപിന് ഐൽ ഡെസ് മോണ്ട്സ് ഡെസേർട്ട്സ് (ഐലന്റ്സ് ഓഫ് ബാരൻ മൌണ്ടൻസ്) എന്ന് പേരിട്ടു.
1688 ൽ ഫ്രാൻസിലെ ലൂയി പതിനാലാമൻ ഈ ദ്വീപ് അന്റോയ്ൻ ഡി ലാ മോത്തെ കാഡിലാക്കിന് നൽകുകയും പിന്നീട് 1713 ൽ ഇംഗ്ലണ്ടിന് വിട്ടുകൊടുക്കുകയും ചെയ്തു.
റസ്റ്റിക്കേറ്റർമാർ എന്ന് വിളിപ്പേരുള്ള വേനൽക്കാല സന്ദർശകർ 1855-ലും, തുടർന്ന് കോട്ടേജുകൾ എന്നറിയപ്പെട്ടിരുന്ന വലിയ വീടുകളുള്ള കോട്ടേജേർസ് എന്ന വിളിപ്പേരുള്ള സമ്പന്ന കുടുംബങ്ങളും ഇവിടെയെത്തി.
ഉദ്യാനത്തിനായുള്ള ആശയം ചാൾസ് എലിയറ്റിന് അവതരിപ്പിച്ചു.
"അക്കാഡിയ ദേശീയോദ്യാനത്തിന്റെ പിതാവ്" ജോർജ്ജ് ബി. ഡോർ, എലിയറ്റിന്റെ പിതാവ് ചാൾസ് ഡബ്ല്യു. എലിയറ്റ് എന്നിവർ ഭൂമി സംഭാവനയിലൂടെയും സംസ്ഥാന, ഫെഡറൽ തലങ്ങളിൽ വാദിക്കുന്നതിലൂടെയും ദേശീയോദ്യാനമെന്ന ആശയത്തെ പിന്തുണച്ചു.
ജോൺ ഡി. റോക്ക്ഫെല്ലർ ജൂനിയർ 1915 മുതൽ 1940 വരെ വണ്ടികളോടിക്കാവുന്ന പാതകളുടെ നിർമ്മാണത്തിന് ധനസഹായം നൽകി.
1947 ലെ ഒരു കാട്ടുതീ ദേശീയോദ്യാനത്തിന്റെ ഭൂരിഭാഗവും നക്കിത്തുടയ്ക്കുകയും 67 കോടീശ്വരന്മാരുടെ കോട്ടേജുകൾ ഉൾപ്പെടെ 237 വീടുകൾ നശിപ്പിക്കുകയും ചെയ്തു.
2017 ലെ കണക്കനുസരിച്ച് മൊത്തം 49,075 ഏക്കർ (76.7 ചതുരശ്ര മൈൽ; 198.6 ചതുരശ്ര കിലോമീറ്റർ) ഭൂപ്രദേശം ഉൾപ്പെടുന്ന ഈ ദേശീയോദ്യാനത്തിൽ പർവതങ്ങൾ, സമുദ്രതീരങ്ങൾ, കോണിഫറസ്, ഇലപൊഴിയും വനപ്രദേശങ്ങൾ, തടാകങ്ങൾ, കുളങ്ങൾ, തണ്ണീർത്തടങ്ങൾ എന്നിവ  ഉൾപ്പെടുന്നു.
മലകൾ , സമുദ്ര തീരം , വനപ്രദേശങ്ങൾ , തടാകങ്ങൾ എന്നിങ്ങനെ വൈവിധ്യമാർന്ന ഭൂപ്രകൃതികളാണ് ഇവിടെയുള്ളത്.
മൗണ്ട് ഡെസേർട്ട് ദ്വീപിനെ കൂടാതെ, ഓ ഹോട് ദ്വീപ് , ബേക്കർ എന്നീ ദ്വീപുകളുടെ ചിലഭാഗങ്ങളും, വൻകരയുടെ ഭാഗമായ സ്കൂഡിൿ മുനമ്പും ദേശീയോദ്യാനത്തിന്റെ പരിധിയിൽ പെടുന്നു.
49,052 acres (19,851 ha) ആണ് അക്കേഡിയയുടെ ആകെ വിസ്തൃതി, ഇതിൽ 30,300 acres (12,300 ha) മൗണ്ട് ഡെസേർട്ട് ദ്വീപാണ്.
സസ്യജന്തുജാലം
40ഓളം വ്യത്യസ്ത സസ്തനി വർഗ്ഗങ്ങളുടെ വാസസ്ഥാനമാണ് ഈ ഉദ്യാനം.
അണ്ണാനുകൾ , ചിപ്മങ്ക് , snowshoe hares , വെള്ള-വാലൻ മാൻ , മൂസ് , ബീവർ , മുള്ളൻപന്നികൾ , മിങ്ക് , മസ്ക് റാറ്റ് , കുറുക്കൻ , റാക്കൂൺ , coyotes , ബോബ്കാറ്റ് , കറുത്ത കരടി എന്നിങ്ങനെ നിരവധി ജീവികളെ ഇവിടെ കാണാം.
വിവിധയിനം മത്സ്യങ്ങളും സമുദ്രജീവികളും ഇവിടെ കാണപ്പെടുന്നു.
ചിത്രശാല പെനൊബ്സ്കോട്ട് പർവ്വതത്തിൽനിന്നുള്ള കാഴ്ച ജോർദാൻ തടാകം ഓട്ടർ കോവ് എക്കൊ ലേക്ക് ബീച്ച് സ്കൂഡിൿ മുനമ്പ് തണ്ടർ ഹോൾ അവലംബം പുറത്തേക്കുള്ള കണ്ണികൾ Wikimedia Commons has media related to Acadia National Park .
Acadia National Park on the National Park Service website Seawall Campground Schoodic Woods Campground
അക്കിലിസ് ഇംഗ്ലീഷ് വിലാസം https://ml.wikipedia.org/wiki/Achilles അക്കിലിസിന്റെ അമർഷം , ഫ്രാൻസിസ് ലിയോൺ ബെനോവിൽ (1821–1859) വരച്ച ചിത്രം
ഗ്രീക്ക് പുരാണമനുസരിച്ച്, ട്രോജൻ യുദ്ധത്തിലെ ഗ്രീക്ക് യുദ്ധ വീരനും ഹോമറുടെ ഇലിയഡിലെ പ്രധാന കഥാപാത്രവും ഏറ്റവും മികച്ച പോരാളിയുമാണ് അക്കിലിസ് (പുരാതന ഗ്രീക്കിൽ : Ἀχιλλεύς ,അക്കീലിയസ്.) ട്രോയ്ക്കെതിരെ അണിനിരന്ന പടയാളികളിൽ വെച്ച് ഏറ്റവും സുന്ദരനായ വീരനെന്ന വിശേഷണവും അക്കിലിസിനുണ്ട്.
ഏകദേശം എ.ഡി. ഒന്നാം നൂറ്റാണ്ട് മുതൽ പ്രചരിച്ച കഥകളിൽ (റോമൻ കവിയായ സ്റ്റേഷിയസ്സിന്റെ കവിതകൾ മുതൽ), അക്കിലിസിന്റെ ഉപ്പൂറ്റി ഒഴിച്ചുള്ള ഭാഗങ്ങൾ തികച്ചും ഭേദിക്കാനാകാത്തതും ദൗർബല്യരഹിതവുമാണെന്നാണ് വിവരിച്ചിരിക്കുന്നത്.
ഉപ്പൂറ്റിയിലേറ്റ അസ്ത്രം മൂലമാണ് അക്കിലിസ് മരിച്ചതെന്ന കാരണത്താൽ അക്കിലിസിന്റെ ഉപ്പൂറ്റി ( Achilles' heel ) എന്ന ഒരു പദപ്രയോഗം മിക്ക ഭാഷകളിലും നിലവിലുണ്ട്.
ഇത് ഒരു മനുഷ്യന്റെ മർമ്മപ്രധാനമായ ദുർബലതയെ സൂചിപ്പിക്കുന്നു.
മിർമിടൻസിലെ രാജാവായ പിലിയസിന് തെറ്റിസ് എന്ന ഒരു നിംഫിൽ ജനിച്ച മകനായിരുന്നു അക്കിലിസ്.
ഗ്രീക്ക്‌ ദേവന്മാരായ സ്യൂസും പൊസൈഡണും തെറ്റിസിനെ സ്വന്തമാക്കാൻ ആഗ്രഹിച്ച് ശത്രുതയിലായിരുന്നു.
എന്നാൽ മനുഷ്യന് ദേവന്മാരിൽ നിന്നും അഗ്നി മോഷ്ടിച്ച് നൽകിയ പ്രൊമിത്യൂസ് , തെറ്റിസിന് ഉണ്ടാകുന്ന പുത്രൻ അവൻറെ അച്ഛനെക്കാൾ വലിയവനാകുമെന്ന് പ്രവചനം കേൾക്കാനിടവന്ന സ്യൂസും പൊസൈഡണും ചേർന്ന് തെറ്റിസിനെ പിലിയസിന് വിവാഹം ചെയ്തു കൊടുത്തു..
അക്കിലിസിന്റെ വിദ്യാഭ്യാസം - ജെയിംസ്‌ ബാരി, ഏതാണ്ട് 1772ൽ ചിത്രീകരിച്ചത്.
ഒട്ടു മിക്ക ഐതിഹ്യങ്ങളെയും പോലെ ഈ സംഭവങ്ങളെയും മറ്റൊരു രീതിയിൽ ചിത്രീകരിക്കുന്ന കഥകളും ഉണ്ട്.
അപ്പോലോനിയാസ്‌ റോഡിയാസ് എന്ന ഗ്രീക്ക്‌ കവി എ.ഡി. മൂന്നാം നൂറ്റാണ്ടിൽ എഴുതിയ അർഗനോടിക്ക എന്ന ഇതിഹാസ കാവ്യത്തിൽ ((iv.760) പറയുന്നത് തെറ്റിസ് സ്വയമേ തന്നെ സ്യൂസിനെ പ്രണയത്തിൽ നിന്നും നിരുത്സാഹപ്പെടുത്തി എന്നാണ്.
സ്റ്റേഷിയസ്, എ.ഡി ഒന്നാം നൂറ്റാണ്ടിൽ രചിച്ച അകിലിയട് എന്ന കൃതി പ്രകാരം, അക്കിലിസ് ജനിച്ചപ്പോൾ, തെറ്റിസ്, അക്കിലിസിനെ മരണമില്ലതവനാക്കനായി സ്ടിക്സ് നദിയിൽ മുക്കുകയുണ്ടായി.
എന്നാൽ അക്കിലിസിൻറെ ഉപ്പൂറ്റി മാത്രം നദിയിൽ മുങ്ങിയില്ല.
ഈ കഥയുടെ മറ്റൊരു പതിപ്പിൽ, തെറ്റിസ് അക്കിലിസിനെ അംബ്രോസിയയിൽ (ഭാരതീയ ഐതിഹ്യത്തിലെ അമൃതിനു തുല്യമായ വസ്തു) മുക്കുകയും, അക്കിലിസിന്റെ നശ്വരമായ ശരീര ഭാഗങ്ങൾ അഗ്നിയിൽ എരിച്ചു കളയുകയും ചെയ്തു എന്നാണ് വിവരിക്കുന്നത്.
ഇത് കണ്ടുകൊണ്ടു വന്ന 
പിലിയസ്, തെറ്റിസിനെ തടയുകയും, കോപത്താൽ തെറ്റിസ് അച്ഛനെയും മകനെയും ഉപേക്ഷിച്ചു പോകുകയും ചെയ്തു.
പിലിയസ്, അക്കിലിസിനെ വളർത്താനായി പിലിയോൻ മലമുകളിൽ സെൻറാറായ ചിരോണിനെ ഏൽപ്പിച്ചു.
സ്റ്റേഷിയസിനു മുൻപുള്ള ഒരു കൃതികളിലും, പക്ഷേ, അക്കിലിസിന്റെ ഇത്തരത്തിലുള്ള അമരത്വതെ കുറിച്ച് പ്രതിപാദിക്കുന്നില്ല.
ഈ കഥകൾക്ക് വിപരീതമായി, ഹോമറുടെ ഇലിയഡിൽ , അക്കിലിസിനു പരിക്കേറ്റതായി വിവരിക്കുന്നുമുണ്ട്.
ഇലിയഡിന്റെ ഇരുപത്തിയൊന്നാം പുസ്തകത്തിൽ, പയോനിയൻ ധീരനായ അസ്ടരോപയാസ്‌ , അക്കിലിസിനെ സ്കാമേന്ടെർ നദീതീരത്ത് വച്ച് വെല്ലുവിളിക്കുകയും അക്കിലിസിന്റെ കൈ മുട്ടിൽ കുന്തം തറയ്ക്കുകയും, രക്തം ചിന്തുകയും ചെയ്യുകയുണ്ടായെന്നു വിവരിക്കുന്നു.
ട്രോജൻ യുദ്ധത്തിൽ അക്കിലിസ് അക്കിലിസിന്റെ ക്രോധം - ഗിയോവന്നി ബറ്റിസ്റ്റ ടിപോലോ
ഹോമറുടെ ഇലിയഡിൻറെ ആദ്യത്തെ വരികൾ ഇപ്രകാരം പറയുന്നു: “ μῆνιν ἄειδε θεὰ Πηληϊάδεω Ἀχιλῆος
οὐλομένην, ἣ μυρί' Ἀχαιοῖς ἄλγε' ἔθηκεν ”
( ഏകദേശ പരിഭാഷ ) “ പാടൂ, ദേവീ, പിലിയസിന്റെ പുത്രനായ അക്കിലിസിന്റെ ക്രോധത്തെപ്പറ്റി,
ആയിരക്കണക്കിന് അക്കിയന്മാരുടെ വേദനയ്ക്ക് കാരണമായ ആ ശപിക്കപ്പെട്ട ക്രോധത്തെപ്പറ്റി ”
അക്കിലിസിന്റെ ക്രോധം വളരെ പ്രശസ്തമാണ്.
ചില സന്ദർഭങ്ങളിൽ അദ്ദേഹത്തിന്റെ കോപം അടക്കാൻ ആരെ കൊണ്ടും സധ്യമല്ല.
റ്റെലിഫസ്
ട്രോജൻ യുദ്ധത്തിനായി ഗ്രീക്കുകാർ പുറപ്പെട്ടപ്പോൾ, അവർ റ്റെലിഫസ് രാജാവ്‌ ഭരിക്കുന്ന മൈസിയ എന്ന പ്രദേശത്ത് എത്തി.
തുടർന്നുണ്ടായ യുദ്ധത്തിൽ അക്കിലിസ് റ്റെലിഫസിനു ഒരിക്കലും ഉണങ്ങാത്ത ഒരു മുറിവ് നൽകി.
റ്റെലിഫസ് ഒരു പ്രവാചകനെ കാണുകയും പ്രവാചകൻ "ആരാണോ മുറിവ് നൽകിയത് അവനു മാത്രമേ ഇത് ഉണക്കാനാകൂ" എന്ന് പറയുകയും ചെയ്തു.
Achilles എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം ↑ Plato, Symposium, 180a ↑ Aeschylus, Prometheus Bound 755–768; Pindar, Nemean 5.34–37, Isthmian 8.26–47; Poeticon astronomicon (ii.15) ↑ Burgess, Jonathan S. (2009).
Death and Afterlife of Achilles .
p. 9.
ISBN 0-8018-9029-2 .
Retrieved 5 February 2010.
↑ Apollonius of Rhodes, Argonautica 4.869–879.
↑ Hesiod, Catalogue of Women, fr.
204.87–89 MW; Iliad 11.830-32
അക്കീയൻ ലീഗ് ഇംഗ്ലീഷ് വിലാസം https://ml.wikipedia.org/wiki/Achaean_League
പുരാതന ഗ്രീസിലെ പന്ത്രണ്ടു അക്കിയ നഗരരാഷ്ട്രങ്ങളുടെ ഒരു രാഷ്ട്രീയസഖ്യമാണ്‌ അക്കിയൻ ലീഗ് .
അക്കിയ , ഹെലൈക്ക്, ഒലിനോസ്, പാറ്റ്റായി, ഡൈം, ഫറായ്, ലിയോൻഷൻ, അയഗീര, പെല്ലനെ, അയ്ഗിയോൺ ബ്യൂറ, കെറിനിയ, ട്രിറ്റിയ എന്നിവയായിരുന്നു ലീഗിലെ അംഗരാഷ്ട്രങ്ങൾ.
വിദേശീയാക്രമണങ്ങളെ സംഘടിതമായി എതിർത്തു തങ്ങളുടെ നഗര രാഷ്ട്രങ്ങളെ സംരക്ഷിക്കുക എന്നതായിരുന്നു ഈ രാഷ്ട്രീയസംഖ്യത്തിന്റെ പ്രധാന ലക്ഷ്യം.
പിന്നീട് അതു നഗരരാഷ്ട്രങ്ങളുടെ ഒരു വിശാല സഖ്യം (Confede-ration) ആയി പരിണമിച്ചു.
ബി.സി. 280-നോടുകൂടി രാജ്യതന്ത്രജ്ഞനും സൈന്യാധിപനുമായ അരത്തൂസിന്റെ ശ്രമഫലമായി ഈ രാഷ്ട്രീയസഖ്യം പ്രബലമായിത്തീർന്നു.
മറ്റു പല നഗരരാഷ്ട്രങ്ങളും അക്കീയൻ ലീഗിലെ അംഗരാഷ്ട്രങ്ങളായി.
ഫെഡറൽ ഭരണകൂടത്തിന്റെ സ്വഭാവം ഈ രാഷ്ട്രസംഘടനയ്ക്കു നൽകുന്നതിലും അരത്തൂസ് നിർണായകമായ പങ്കു വഹിച്ചിരുന്നു.
ആഭ്യന്തരകാര്യങ്ങളിൽ സ്വതന്ത്രമായിരുന്ന ഓരോ അംഗരാഷ്ട്രത്തിനും വിദേശനയം, യുദ്ധം എന്നിവയിൽ ചില പരിമിതികൾ ഉണ്ടായിരുന്നു.
കേന്ദ്രഭരണകൂടം ജനകീയഭരണസമ്പ്രദായത്തെ അംഗീകരിച്ചിരുന്നു.
അംഗരാഷ്ട്രപ്രതിനിധികൾ പങ്കെടുക്കുന്ന പ്രതിനിധി സഭയും മന്ത്രിസഭയും ഈ രാഷ്ട്രീയ സഖ്യത്തിന്റെ പ്രത്യേകതകളായിരുന്നു.
പ്രതിനിധി സഭ ഓരോ നഗരരാഷ്ട്രത്തിലും ക്രമത്തിൽ മാറിമാറി സമ്മേളിക്കുന്ന പതിവും നിലവിൽ വന്നു.
ഏകീകൃത നാണ്യവ്യവസ്ഥിതി തുടങ്ങിയ ഫെഡറൽ ഭരണസംവിധാനത്തിന്റെ പല സ്വഭാവങ്ങളും ഈ സഖ്യത്തിനുണ്ടായിരുന്നു.
അക്കീയൽ ലീഗിന്റെ അധീനതയിലുള്ള രാജ്യം 200 BC .
മാസിഡോണിയൻ ആക്രമണങ്ങളെ ഒരു നൂറ്റാണ്ടു കാലത്തോളം ചെറുത്തുനില്ക്കാൻ ഇതിന് കഴിഞ്ഞതു സംഘടിതമായി ഉറച്ചുനിന്നതുകൊണ്ടാണ്.
ഏതാണ്ട് 2 ശതബ്ദക്കാലം ഈ സഖ്യം പ്രാബല്യത്തിൽ ഇരുന്നു.
റോമാക്കാരുടെ ഹിതത്തിനു വിപരീതമായി സ്പാർട്ടയുമായി നടന്ന യുദ്ധത്തിൽ (ബി.സി. 150) ഈ രാഷ്ട്രീയസഖ്യത്തിലെ സേനകൾ പരാജയമടയുകയും കാലാന്തരത്തിൽ ഈ രാഷ്ട്രങ്ങൾ മുഴുവൻ റോമാസാമ്രാജ്യത്തിൽ ലയിക്കുകയും ചെയ്തു.
ബി.സി. 146-ൽ റോമൻ സൈന്യാധിപനായ ലൂഷിയസ് മമ്മിയസ് കോറിന്തിനു സമീപംവച്ചു സഖ്യസേനയെ നിശ്ശേഷം പരാജയപ്പെടുത്തിയതോടെ അക്കീയൻ ലീഗ് നാമാവശേഷമായി.
അവലംബം ↑ http://www.mlahanas.de/Greeks/History/AchaeanLeague.html Archived 2010-08-20 at the Wayback Machine .
Achaean League ↑ http://www.encyclopedia.com/topic/Achaean_League.aspx Achaean League പുറംകണ്ണികൾ http://www.infoplease.com/ce6/history/A0802303.html#axzz0wJlgwcDG http://www.1911encyclopedia.org/Achaean_League കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അക്കീയൻ ലീഗ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അക്കീലോബറ്റോർ ഇംഗ്ലീഷ് വിലാസം https://ml.wikipedia.org/wiki/Achillobator
ഡ്രോമയിയോസോറിഡ് കുടുംബത്തിൽ പെട്ട ഒരു ദിനോസർ ആണ് അക്കീലോബറ്റോർ .
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിട്ടുള്ളത് മംഗോളിയയിൽ നിന്നു് ആണ്.
1989 ൽ ആണ് ഇവയുടെ ഫോസ്സിൽ കണ്ടുകിട്ടുന്നത് എന്നാൽ ഇവയുടെ നാമകരണവും വർഗ്ഗീകരണവും പിന്നെയും 10 വർഷങ്ങൾ കഴിഞ്ഞു 1999ൽ ആണ് നടന്നത്.
വെലോസിറാപ്റ്റർ ആണ് ഇവയുടെ ഏറ്റവും അടുത്ത ബന്ധു, എന്നിരുന്നാലും ഇവ രണ്ടും കുടുംബത്തിലെ ഒരേ ശാഖയിൽ അല്ല.
പേരിന്റെ ആദ്യ പകുതി വരുന്നത് ഗ്രീക്ക് യുദ്ധ വീരൻ ആയ അക്കിലിസിൽ നിന്നും ആണ്, രണ്ടാമത്തെ പകുതി മംഗോളിയൻ വാക്കായ ബറ്റോർ ആണ് അർത്ഥം പോരാളി / വീരൻ.
തെറാപ്പോഡ വിഭാഗത്തിൽ പെട്ട ഇവ വളരെ വേഗം ഏറിയ ഇരുകാലികൾ ആയിരുന്നു.
ഇരുകാല്പ്പാദങ്ങളിലും രണ്ടാമത്തെ വിരലിൽ വലിയ അരിവാൾ ആകൃതിയിൽ ഉള്ള മൂർച്ചയേറിയ നഖങ്ങൾ ഇവയ്ക്കുണ്ടായിരുന്നു.
ഡ്രോമയിയോസോറിഡകളിൽ വലിയവ ആയിരുന്നു ഇവ, ഏകദേശ നീളം 20 അടി വരുമായിരുന്നു.
അക്കു അക്ബർ ഇംഗ്ലീഷ് വിലാസം https://ml.wikipedia.org/wiki/Akku_Akbar ഇംഗ്ലീഷ് വിലാസം https://ml.wikipedia.org/wiki/Akku_Akbar
മലയാളം ചലച്ചിത്ര ലോകത്തെ ഒരു സംവിധായകനാണ് അക്ബർ ജോസ് എന്നും അറിയപ്പെടുന്ന അക്കു അക്ബർ .
2009-ൽ വെറുതേ ഒരു ഭാര്യ എന്ന ചലച്ചിത്രം ഗംഭീര വിജയം നേടിയതോടെയാണ് അക്കു അക്ബർ പ്രശസ്തനായത്.
2007-ൽ പുറത്തിറങ്ങിയ ബോളിവുഡ് ചലച്ചിത്രം ഗൗരി: ദ അൺബോൺ എന്ന സിനിമയാണ് അക്കുവിന്റെ ആദ്യ ചലച്ചിത്രം.
ഈ ചലച്ചിത്രം പിന്നെ കാണാക്കൺമണി എന്ന പേരിൽ അക്കു തന്നെ 2009-ൽ മലയാളത്തിൽ ചിത്രീകരിച്ചു.
ചലച്ചിത്രങ്ങൾ മഴത്തുള്ളിക്കിലുക്കം (2002) സദാനന്ദന്റെ സമയം (2003) ഗൗരി: ദ അൺ ബോൺ (2007) വെറുതേ ഒരു ഭാര്യ (2008) കാണാക്കൺമണി (2009) പുരസ്കാരങ്ങൾ ഏഷ്യാനെറ്റ് ചലച്ചിത്രപുരസ്കാരം 2008: മികച്ച സംവിധായകൻ: വെറുതേ ഒരു ഭാര്യ അവലംബം പുറമേയ്ക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അക്കു അക്ബർ
അക്കെ ബസാർ റീജൻസി ഇംഗ്ലീഷ് വിലാസം https://ml.wikipedia.org/wiki/Aceh_Besar_Regency
ഗ്രേറ്റ് അക്കെ ബസാർ റീജൻസി (ഇന്തോനേഷ്യൻ: ഗാംപോംഗ്) ഇന്തോനേഷ്യയിലെ അക്കെ സ്പെഷ്യൽ ടെറിട്ടറിയിലെ (ഡെയ്‌റ ഇസ്‌തിമേവ) ഒരു റീജൻസിയാണ്.
2,969 ചതുരശ്ര കിലോമീറ്റർ വിസ്തൃതിയുള്ള ഈ റീജൻസിയിലെ ജനസംഖ്യ, 2010 ലെ സെൻസസ് പ്രകാരം 351,418 ഉം ഏറ്റവും പുതിയ ഔദ്യോഗിക കണക്കെടുപ്പു പ്രകാരം (2019 ജൂലൈ 1 ന്) 418,467 ആയിരുന്നു.
സുമാത്ര ദ്വീപിന്റെ വടക്കുപടിഞ്ഞാറൻ അറ്റത്തായായി സ്ഥിതിചെയ്യന്ന റീജൻസി ബന്ദാ അക്കെ പ്രവിശ്യാ തലസ്ഥാനത്തെ വലയം ചെയ്താണ് നിലകൊള്ളുന്നത്.
റീജൻസിക്കുള്ളിലായിത്തന്നെ സ്ഥിതിചെയ്യുന്ന പുലോ അക്കെ ജില്ലയും ഉൾപ്പെടുന്ന സുമാത്രയുടെ വടക്കേ അറ്റത്തുള്ള നിരവധി ദ്വീപുകൾ ഇതിൽ ഉൾപ്പെടുന്നു.
റീജൻസിയുടെ ഭരണകേന്ദ്രം ജാന്തോ പട്ടണമാണ്.
618 ഗ്രാമങ്ങളുള്ള (ഇന്തോനേഷ്യൻ: ഗാംപോംഗ്) 23 ജില്ലകളായി (ഇന്തോനേഷ്യൻ: കെകമാറ്റൻ) റീജൻസിയെ തിരിച്ചിരിക്കുന്നു.
↑ Badan Pusat Statistik, Jakarta, 2019.
അക്കീയർ ഇംഗ്ലീഷ് വിലാസം https://ml.wikipedia.org/wiki/Achaeans_(tribe)
ഗ്രീസിലെ ഒരു ആദിമ ജനവിഭാഗം.
ട്രോയ് കീഴടക്കിയ യവനൻമാരിൽപ്പെട്ടവരാണ് അക്കീയർ എന്ന് ഹോമർ പ്രസ്താവിക്കുന്നു.
അക്കിലീസിന്റെ പിൻഗാമികൾ മാത്രമാണ് അക്കീയർ എന്ന് തൂസിഡൈഡിസ് (Thucydides) സൂചിപ്പിച്ചിട്ടുണ്ട്.
ബി.സി. 14-13 ശതകത്തിൽ മൈസീനിയരുടെ പ്രവർത്തനങ്ങൾ ഉൾക്കൊണ്ടിരുന്ന മേഖലയാണ് അക്കീയരുടെ പ്രദേശമെന്ന് ഹോമറുടെ കൃതികളിലുണ്ട്.
ബി.സി. 13-ം ശതകത്തിലെ ഹിറ്റൈറ്റു രേഖകളിൽ ഇവരെപ്പറ്റി പരാമർശമുണ്ട്.
ഗ്രീസ് വൻകരയും പടിഞ്ഞാറൻ ദ്വീപുകളും ഇവരുടെ ശക്തികേന്ദ്രങ്ങളായിരുന്നു.
അവലംബം ↑ https://web.archive.org/web/20020202170423/http://homepage.mac.com/cparada/GML/ACHAEANS.html ACHAEANS പുറംകണ്ണികൾ Images for Achaeans http://www.1911encyclopedia.org/Achaeans കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അക്കീയർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അക്കു യാദവ് ഈ ലേഖനം ഒരു അനാഥലേഖനമാണ് .
(ജൂൺ 2019) ( ജൂൺ 2019 )
നിരവധി സ്ത്രീകളെ ബലാൽസംഗം ചെയ്യുകയും മൂന്നുപേരു കൊല്ലുകയും ചെയ്ത കുപ്രസിദ്ധനായ ഒരു കുറ്റവാളിയായിരുന്നു അക്കു യാദവ് എന്ന അപര നാമത്തിൽ അറിയപ്പെട്ടിരുന്ന ഭരത് കാളീചരൺ .
(Akku_Yadav, alias Akku Yadav,1972 - August 13, 2004).
2004 ആഗസ്റ്റ് 13 ന് നാഗ്‌പൂർ ജില്ലയിലെ കസ്തൂർബാ നഗറിൽ വച്ച്  200 സ്ത്രീകളുടെ ഒരു കൂട്ടം യാദവിനെ വധിച്ചു.
അവർ അക്കു യാദവിനെ നിരവധി തവണ കഠാരകളാൽ കുത്തുകയും മുഖത്ത് കല്ലെറിയുകയും മുളകുപൊടി വിതറുകയും ചെയ്തു.
അക്കുവിന്റെ ഒരു ഇര അയാളുടെ ലിംഗം ഛേദിച്ചു.
നാഗ് പൂർ ജില്ലാ കോടതിയിൽ കോടതിമുറിയുടെ മാർബിൾ 
തറയിലാണ് കൊലപാതകം നടന്നത്.
പത്തു വർഷത്തിലേറെക്കാലം യാദവ്  നാട്ടുകാരായ സ്ത്രീകളെ ബലാൽത്സംഗം ചെയ്യുകയും 
ഉപദ്രവിക്കുകയും ചെയ്തിരുന്നുവെന്നും പരാതികൾ കൊടുത്തിട്ടും പോലീസ് യാതൊരു നടപടിയുമെടുത്തിരുന്നില്ലെന്നും 
പോലീസുകാർ യാദവിൽ നിന്നും കൈക്കൂലി വാങ്ങിയിരുന്നുവെന്നും  യാദവിനെ വകവരുത്തിയവർ പറഞ്ഞു.
ഇയാൾ മൂന്നുപേരെ കൊന്ന് മൃതദേഹങ്ങൾ റെയിൽ വേ ട്രാക്കിലെറിഞ്ഞതായും ആരോപണമുണ്ട്.
കോടതിയിൽ വച്ച് തന്റെ ഇരകളിൽ ഒരാളെ വേശ്യ എന്നു വിളിച്ചതാണ് ആൾകൂട്ടത്തെ പ്രകോപിപ്പിച്ചത്.
ആ ഗ്രാമത്തിലെ എല്ലാ സ്ത്രീകളും കുറ്റം സ്വയം ഏറ്റെടുക്കാൻ എത്തുകയുണ്ടായി.
തെളിവുകളുടെ അഭാവത്തിൽ അറസ്റ്റ് ചെയ്ത സ്ത്രീകളെ വെറുതെ വിട്ടു.
2012 ൽ സമാനമായ സാഹചര്യത്തിൽ അക്കു യാദവിന്റെ അനന്തരവൻ അമർ യാവദിനെയും കൊലചെയ്യുകയുണ്ടായി In 2012, റഫറൻസുകൾ
അക്കേഷ്യ ഇംഗ്ലീഷ് വിലാസം https://ml.wikipedia.org/wiki/Acacia
Acacia facsiculifera shoot, showing phyllodes on the pinnate leaves, formed by dilation of the petiole and proximal part of the rachis
സാധാരണയായി വാറ്റിൽ എന്ന് അറിയപ്പെടുന്ന അക്കേഷ്യ (Acacia) ഫാബേസീ സസ്യകുടുംബത്തിലെ വളരെയേറെ സ്പീഷിസുകൾ ഉള്ള ഒരു ജനുസാണ് .
ആഫ്രിക്കയിലെയും ആസ്ത്രേലിയയിലെയും തദ്ദേശവാസികളായ കുറെ സ്പീഷിസുകൾ ആണ് ഇതിൽ ആദ്യം ഉണ്ടായിരുന്നത്.
എന്നാൽ 2000 -ന്റെ തുടക്കത്തിൽ ഇവ രണ്ടും ഒരേ പൂർവ്വികരിൽ നിന്നും ഉടലെടുത്തതല്ലെന്ന വിവാദം പൊട്ടിപ്പുറപ്പെട്ടു.
പലതിനെയും പല ജനുസുകളിൽ പെടുത്തേണ്ടതാണെന്ന വാദവും ഉണ്ടായി.
ടൈപ് സ്പീഷിസ് ആയ അക്കേഷ്യ നിലോട്ടിക്ക യുമായി ബന്ധമില്ലാത്തവയാണ് ആസ്ത്രേലിയയിൽ കാണുന്ന 900- ത്തോളം സ്പീഷിസ് എന്ന വിവരവും പുറത്തുവന്നു.
അതിനാൽ ആഫ്രിക്കയിൽ ഉള്ളതിനേക്കാൾ എണ്ണം കൂടുതൽ ഉള്ള ആസ്ത്രേലിയയിലെ സ്പീഷിസുകൾ വേറെ ജനുസ് ആയി പുനർനാമകരണം ചെയ്യേണ്ട അവസ്ഥയായി.
സസ്യശാസ്ത്രജ്ഞൻ ആയ ലെസ് പെഡ്‌ലി അതിനെ റാക്കോസ്പേർമ എന്ന് പേരിട്ടെങ്കിലും അത് പൂർണ്ണമായി സ്വീകൃതമായില്ല.
ആസ്ട്രേലിയക്കാരായ ശാസ്ത്രജ്ഞർ അവരുടേതാണ് കൂടുതൽ എണ്ണം ഉള്ളതെന്നും അക്കേഷ്യ പെന്നിനേർവിസിനെ പുതിയ ടൈപ് സ്പീഷ്ജിസ് ആക്കിക്കൊണ്ട് അവരുടേത് അക്കേഷ്യ എന്ന് തന്നെ നിലനിർത്തണമെന്നും ആഫ്രിക്കയിലേതിന് വച്ചേലിയ എന്ന് പേർ നൽകണമെന്നും ആവശ്യം ഉന്നയിച്ചു.
ഇതിന് സ്വീകാര്യത കിട്ടിയെങ്കിലും ആഫ്രിക്കയിലെയും മറ്റു പലയിടത്തെയും ശാസ്ത്രജ്ഞർ അതിനെ എതിർത്തു.
ചിത്രശാല Acacia_flowers അവലംബം പുറത്തേക്കുള്ള കണ്ണികൾ Media related to Acacia at Wikimedia Commons Acacia എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
അഗ്നി-3 ഇംഗ്ലീഷ് വിലാസം https://ml.wikipedia.org/wiki/Agni_(missile)
സം‌യോജിത ഗൈഡഡ് മിസൈൽ വികസന പദ്ധതിയിലൂടെ ഇന്ത്യ സ്വയം വികസിപ്പിച്ചെടുത്ത ആണവായുധ വാഹക ശേഷിയുള്ള ഭൂഖണ്ടാന്തര മിസൈലാണ്‌ അഗ്നി-3 .
ഇന്ത്യ 2008 മേയിൽ പരീക്ഷണം നടത്തിയ ഇതിന്‌ 3000 കിലോമീറ്ററാണ്‌ ദൂരപരിധി.
പ്രഹരശേഷിയിൽ രണ്ടാം സ്ഥാനമുള്ള ഇന്ത്യയുടെ മിസൈലാണ് അഗ്നി 3 4000 കിലോമീറ്റർ വരെ ദൂരപരിധി വർദ്ധിപ്പിക്കാവുന്ന അഗ്നി-3 ന്റെ കീഴിൽ ചൈനയിലെ മിക്ക നഗരങ്ങളും വരും.
ഇതോടെ ചൈനയുമായി പ്രതിരോധസം‌വിധാനങ്ങൾ ഒപ്പമെത്തിക്കുന്നതിൽ ഇന്ത്യ ഒരു പടികൂടി കടന്നു.
ഒറീസയിലെ വീലര് ദ്വീപിലാണ് അവസാന പരീക്ഷണം നടന്നത്.
ചൈനാ തലസ്ഥാനമായ ബെയ്‌ജിങ്ങ്‌ , ഷാൻഹായ്‌ നഗരം , ഇന്ത്യൻ മഹാസമുദ്രത്തിലെ അമേരിക്കൻ സൈനിക താവളം തുടങ്ങിയവ മിസൈലിന്റെ പരിധിയിൽ വരും.
നിർമ്മാണചരിത്രം
2006-ൽ നടത്തിയ അഗ്നിയുടെ പരീക്ഷണം പരാജയമായിരുന്നു.
വിക്ഷേപിച്ച്‌ 65 സെക്കൻഡിനു ശേഷം മിസൈൽ ബംഗാൾ ഉൾക്കടലിൽ പതിക്കുകയാണ് ഉണ്ടായത്.
തുടർന്ന് 2007 ഏപ്രിൽ 12 ന്‌ നടന്ന രണ്ടാമത്തെ പരീക്ഷണം പൂർണ വിജയം കണ്ടിരുന്നു.
ഫ്ലെക്സ് നോസിൽ കണ്ട്രോൾ സംവിധാനത്തിലായിരുന്നു ഈ പരീക്ഷണം.
അളവുകൾ അഗ്നി മിസൈലിന്റെ പരിധി‍
16മീറ്റർ നീളവും 1.8 മീറ്റർ വീതിയുമുള്ള അഗ്നി 3 ഇതു മൂന്നാം തവണയാണ് വിക്ഷേപിക്കുന്നത്.
48 ടൺ ഭാരമുള്ള മിസൈലിന് 1.5 ടൺ ഭാരമുള്ള പോർമുന വഹിക്കാൻ കഴിയും.
ഇന്ത്യയിൽ എവിടെനിന്നും സഞ്ചരിക്കുന്ന വിക്ഷേപണ സംവിധാനം ഉപയോഗിച്ച്‌ തൊടുക്കാനാകും എന്നതാണ് അഗ്നി 3ന്റെ പ്രത്യേകത.
സെക്കൻഡിൽ 5,000 മീറ്റർ വേഗതയാണ് അഗ്നി -3 ന്റെ മറ്റൊരു പ്രത്യേകത.
700 കിലോമീറ്റർ പരിധി വരുന്ന അഗ്നി-1 നേക്കാളും, 2,500 മീറ്റർ പരിധി വരുന്ന അഗ്നി-2 നേക്കാളും ശക്തിയേറിയതാണ്.
ഏതാനും പരീക്ഷണങ്ങൾ കൂടി കഴിഞ്ഞ് അഗ്നി 3 സെന്യത്തിന്‌ കൈമാറാനാണ് പദ്ധതി.
ഇതും കാണുക സം‌യോജിത ഗൈഡഡ് മിസൈൽ വികസന പദ്ധതി അവലംബം ↑ {{ cite web }} : Check date values in: | accessdate= ( help ) ↑ {{ cite news }} : Check date values in: | accessdate= ( help ) ↑ {{ cite web }} : Check date values in: | accessdate= and | date= ( help ) ↑ http://acorn.nationalinterest.in/2006/05/16/confused-on-testing-agni-iii/ ↑ http://malayalam.in.msn.com/news/national/article.aspx?cp-documentid=1376693%5Bപ്രവർത്തിക്കാത്ത+കണ്ണി%5D ↑ http://www.indianexpress.com/story/23371.html ↑ http://malayalam.webdunia.com/newsworld/news/national/0805/07/1080507001_1.htm
അഗ്നി (നാടകം)
വയലാ വാസുദേവൻ പിള്ള രചിച്ച നാടകമാണ് അഗ്നി .
1983-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
അഗ്നി 1 ഇംഗ്ലീഷ് വിലാസം https://ml.wikipedia.org/wiki/Agni-I അഗ്നി മിസൈലിന്റെ റേഞ്ച്
ഇന്ത്യ തദ്ദേശീയമായി വികസിപ്പിച്ച ആണവായുധം വഹിക്കാൻ ശേഷിയുള്ള ഭൂഖണ്ഡാന്തര മിസൈലാണ് അഗ്നി 1 .
2012 ജൂലൈയിൽ ഇത്  ഇന്ത്യ വിജയകരമായി പരീക്ഷിച്ചു.
700 കിലോമീറ്റർ ദൂരപരിധിയുള്ള മിസൈലിന്റെ പരീക്ഷണം ഒറീസ തീരത്തെ വീലർ ദ്വീപിലാണ് നടന്നത്.
കൃത്യതയോടെ ലക്ഷ്യത്തിലെത്താൻ സഹായിക്കുന്ന നാവിഗേഷൻ സംവിധാനമാണ് അഗ്നി 1 ന്റെ പ്രത്യേകത.
12 ടൺ ഭാരവും 15 മീറ്റർ നീളവുമുള്ള മിസൈലിന് 1000 കിലോഗ്രാം ഭാരം വഹിക്കാനുള്ള ശേഷിയുണ്ട്.